CELEX: 32009R1148
Language: lv
Date: 2009-11-26 00:00:00
Title: Komisijas Regula (EK) Nr. 1148/2009 ( 2009. gada 26. novembris ) par piedāvājumiem, kas iesniegti attiecībā uz kukurūzas importu saskaņā ar Regulā (EK) Nr. 677/2009 minēto konkursu

27.11.2009   
            
            
               LV
            
            
               Eiropas Savienības Oficiālais Vēstnesis
            
            
               L 312/43
            
         
      KOMISIJAS REGULA (EK) Nr. 1148/2009
   (2009. gada 26. novembris)
   par piedāvājumiem, kas iesniegti attiecībā uz kukurūzas importu saskaņā ar Regulā (EK) Nr. 677/2009 minēto konkursu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 144. panta 1. punktu saistībā ar 4. pantu,
   tā kā:
   
               (1)
            
            
               Ar Komisijas Regulu (EK) Nr. 677/2009 (2) tika izsludināts konkurss par maksimālo ievedmuitas nodokļa samazinājumu trešo valstu izcelsmes kukurūzas importam Portugālē.
            
         
               (2)
            
            
               Saskaņā ar 8. pantu Komisijas 2008. gada 18. decembra Regulā (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (3), Komisija saskaņā ar Regulas (EK) Nr. 1234/2007 195. panta 2. punktā paredzēto procedūru var nolemt noraidīt visus piedāvājumus.
            
         
               (3)
            
            
               It īpaši ņemot vērā Regulas (EK) Nr. 1296/2008 7. un 8. pantā minētos kritērijus, nav norādīts, ka jānosaka maksimālās kompensācijas lielums.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Noraida piedāvājumus, kas no 2009. gada 13. novembra līdz 26. novembrim iesniegti saskaņā ar Regulā (EK) Nr. 677/2009 minēto konkursu par maksimālo ievedmuitas nodokļa samazinājumu kukurūzai.
   2. pants
   Šī regula stājas spēkā 2009. gada 27. novembrī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 26. novembrī
      
         
            Komisijas vārdā –
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 299, 16.11.2007., 1. lpp.
   
      (2)  OV L 196, 28.7.2009., 7. lpp.
   
      (3)  OV L 340, 19.12.2008., 57. lpp.